
8 Ιουλίου 2014 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Επέκταση του εγκεκριμένου ρυμοτομικού σχεδίου 
της Δημοτικής Ενότητας Κηφισιάς του Δήμου Κη¬ 
φισιάς (Ν. Αττικής) και τροποποίηση αυτού στα 
όρια σύνδεσης. 1 

ΑΠΟΦΑΣΕΙΣ 

Τροποποίηση του εγκεκριμένου ρυμοτομικού σχεδί¬ 
ου πόλεως Λάρισας, με επανεπιβολή της ρυμοτο¬ 
μίας μεταξύ των Ο.Τ 231 και Ο.Τ. 232 στη συνοικία 
«Χαραυγή» του Δήμου Λαρισαίων». 2 


Δ ΙΑΤΑΓΜΑΤ Α 

(ΐ) 

Επέκταση του εγκεκριμένου ρυμοτομικού σχεδίου της 
Δημοτικής Ενότητας Κηφισιάς του Δήμου Κηφισιάς 
(Ν. Αττικής) και τροποποίηση αυτού στα όρια σύν¬ 
δεσης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 43 (παρ. 1, 4, 5 και 7), 44 
(παρ. 1, 2 και 4), 45 (παρ. 4), 46, 152 (παρ. 1, 2, 6 και 10) 
και 154, του Κώδικα Βασικής Πολεοδομικής Νομοθεσίας 
(Κ.Β.Π.Ν.), που κυρώθηκε με το άρθρο μόνο του από 
14-7/27-7-1999 Π.Δ/τος (Δ' 580), καθώς και τις διατά¬ 
ξεις των άρθρων 7, 11, 12, 14, 15, 19 και 31 (παρ. 1) του 
Ν. 4067/2012 «Νέος Οικοδομικός Κανονισμός» (Α' 79), 
όπως ισχύουν. 

2. Τις διατάξεις των άρθρων 35 και 36 του ν. 4030/2011 
(Α' 249). 

3. Τ ις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του Π.Δ/τος 63/2005 
(Α' 98). 

4. Τις διατάξεις των άρθρων 1, 2, 283 και 286 του 
Ν. 3852/2010 «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλικρά¬ 
της» (Α' 87) και του άρθρου 1ου της αριθμ. 45892/11.8.2010 


απόφασης του Υπουργού Εσωτερικών, Αποκέντρωσης 
και Ηλεκτρονικής Διακυβέρνησης «Πρωτοβάθμιοι και 
Δευτεροβάθμιοι Οργανισμοί Τοπικής Αυτοδιοίκησης 
της Χώρας κ.λπ.» (Β' 1292/2010, διόρθωση σφάλματος 
(Β' 1623/2010). 

5. Την αριθμ. Υ436/3.4.2014 απόφαση του Πρωθυπουρ¬ 
γού «Καθορισμός αρμοδιοτήτων του Αναπληρωτού 
Υπουργού Περιβάλλοντος, Ενέργειας και Κλιματικής 
Αλλαγής Νικόλαου Ταγαρά» (Β' 831), όπως τροποποι¬ 
ήθηκε με την Υ447/22-4-2014 όμοια απόφαση (Β' 1015). 

6. Την 3497/1991 απόφαση του Υπουργού Περιβάλλο¬ 
ντος Χωροταξίας και Δημοσίων'Εργων «Εγκριση Γενικού 
Πολεοδομικού Σχεδίου του Δήμου Κηφισιάς Ν. Αττικής» 
(Δ' 75) όπως τροποποιήθηκε και ισχύει. 

7. Τις αριθμ. 99/2003, 276/2003, 215/2007,191/2008 και 
172/2011 γνωμοδοτήσεις του Δημοτικού Συμβουλίου Κη¬ 
φισιάς. 

8. Τα αριθμ. 2848/2005, 3406/2005 και 915/2007 έγγρα¬ 
φα του Οργανισμού Αθήνας. 

9. Το αριθμ. 35128/2005 έγγραφο της Διεύθυνσης Οι¬ 
κοδομικών και Κτιριοδομικών Κανονισμών. 

10. Το αριθμ. 6151/2010 έγγραφο της 1ης Εφορείας 
Βυζαντινών Αρχαιοτήτων. 

11. Το αριθμ. 7362/2004 έγγραφο της Β' Εφορείας Προ¬ 
ϊστορικών και Κλασσικών Αρχαιοτήτων. 

12. Το αριθμ. 4075/2010 έγγραφο της Εφορείας Νεω- 
τέρων Μνημείων Αττικής. 

13. Τα 6932/1993, 1297/2011, έγγραφα της Διεύθυνσης 
Δασών του Δασαρχείου Πεντέλης. 

14. Το αριθμ. 1598/2005 έγγραφο της Διεύθυνσης Δα¬ 
σών Ανατολικής Αττικής. 

15. Το αριθμ. 749/2011 έγγραφο του Φορέα Διαχείρισης 
και Ανάπλασης του Ποταμού Κηφισού Αττικής και των 
παραχειμμάρων του. 

16. Τις αριθμ. 62/2012 και 83/2013 γνωμοδοτήσεις του 
Κεντρικού Συμβουλίου Πολεοδομικών θεμάτων και Αμ¬ 
φισβητήσεων. 

17. Το γεγονός ότι από τις κανονιστικές διατάξεις του 
παρόντος δ/τος δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου ΟΤΑ. 

18. Τις 99/2013, 31/2014 και 125/2014 γνωμοδοτήσεις του 
Συμβουλίου της Επικράτειας με πρόταση του Αναπλη¬ 
ρωτή Υπουργού Περιβάλλοντος, Ενέργειας και Κλιμα¬ 
τικής Αλλαγής, αποφασίζουμε: 

Άρθρο 1 

Εγκρίνεταί: α. η επέκταση του εγκεκριμένου ρυμοτο¬ 
μικού σχεδίου της Δημοτικής Ενότητας Κηφισιάς του 
Δήμου Κηφισιάς (Ν. Αττικής) με την ένταξη σε αυτό του 
οικοδομικού τετραγώνου 536, τον καθορισμό οικοδο¬ 
μήσιμων χώρων και πεζοδρόμου και β. η τροποποίηση 
του εγκεκριμένου ρυμοτομικού σχεδίου του ίδιου Δή¬ 
μου στα όρια σύνδεσης με τη μετατόπιση οικοδομικών 
ρυμοτομικών γραμμών, όπως οι ρυθμίσεις των παρ. α 
και β φαίνονται στο σχετικό χρωματισμένα πρωτότυπο 
διάγραμμα σε κλίμακα 1:500 που θεωρήθηκε από τον 
Προϊστάμενο της Δ/νσης Τοπογραφικών Εφαρμογών 
με την 28490/2014 πράξη του και που αντίτυπο του σε 
φωτοσμίκρυνση δημοσιεύεται με το παρόν διάταγμα. 

Άρθρο 2 

Εγκρίνεταί, όπως διατυπώνεται στα επόμενα άρθρα, ο 
πολεοδομικός κανονισμός της παραπάνω περιοχής της 
οποίας το πολεοδομικό σχέδιο εγκρίνεταί με το άρθρο 
1 (παρ. α) του παρόντος. 

Άρθρο 3 

Στους οικοδομήσιμους χώρους της παραπάνω περιο¬ 
χής, από τις χρήσεις αμιγούς κατοικίας, όπως προσδιο¬ 
ρίζονται από το άρθρο 2 του από 23-2-1987 Π.Δ/τος (Δ' 
166) επιτρέπονται μόνο κατοικία, κτίρια πρωτοβάθμιας 
και δευτεροβάθμιας δημόσιας εκπαίδευσης, θρησκευτι¬ 
κοί χώροι, παιδικές χαρές και αθλητικές εγκαταστάσεις. 

Άρθρο 4 

1. Στο πρόσωπο των οικοπέδων οικοδομημένων ή μη, 
που βρίσκονται στην περιοχή της οποίας το σχέδιο 
εγκρίνεταί με την παρ. α του άρθρου 1 του παρόντος, 
επιβάλλεται προκήπιο πλάτους τεσσάρων (4) μέτρων, 
όπως φαίνεται στο διάγραμμα του άρθρου 1 του πα¬ 
ρόντος. 

2. Στο πρόσωπο των οικοπέδων οικοδομημένων ή μη 
που βρίσκονται στην περιοχή της οποίας τροποποιείται 
το σχέδιο με την παρ. β του άρθρου 1 του παρόντος 
καταργείται το προβλεπόμενο από το εγκεκριμένο σχέ¬ 
διο προκήπιο και επιβάλλεται νέο πλάτους τεσσάρων 
(4) μέτρων, όπως φαίνεται στο ίδιο ως άνω διάγραμμα. 

Άρθρο 5 

Τα ελάχιστα όρια εμβαδού και προσώπου και οι λοιποί 
όροι και περιορισμοί δόμησης των οικοπέδων ορίζονται 
ως εξής: 

1- Ελάχιστο πρόσωπο: τριάντα (30) μέτρα 

- Ελάχιστο εμβαδόν: δύο χιλιάδες (2.000) τ.μ. 


2. Επιπλέον των προϋποθέσεων των διατάξεων της 
προηγουμένης παραγράφου απαιτείται όπως: 

(α) στο οικοδομήσιμο τμήμα των οικοπέδων εγγρά- 
φεται κάτοψη κτιρίου με ελάχιστη επιφάνεια πενήντα 
(50) τ. μέτρα και ελάχιστη πλευρά πέντε (5) μέτρα και 

(β) τα οικόπεδα να μην έχουν δημιουργηθεί κατά πα¬ 
ράβαση των διατάξουν του από 22.6.1983 Π.Δ/τος (Δ' 
284). 

3. α. Ποσοστό κάλυψης των οικοπέδων: σαράντα τοις 
εκατό (40%) της επιφάνειας τους. 

β. Για κάλυψη μεγαλύτερη των 400 τ.μ. επιβάλλεται η 
διάσπαση του όγκου του κτιρίου. 

4. Συντελεστής δόμησης: Πενήντα εκατοστά (0,50). 

5. Μέγιστο επιτρεπόμενο ύψος των ανεγερθησομένων 
κτιρίων έντεκα (11) μέτρα. 

6. Απαγορεύεται η κατασκευή κτιρίων επί υποστυλω¬ 
μάτων (ΡΙίΟΤΙδ). 

7. Πριν την έκδοση της οικοδομικής άδειας απαιτείται 
έγκριση της αρμόδιας αρχαιολογικής υπηρεσίας. 

8. Οι υπόγειοι χώροι στάθμευσης δεν επιτρέπεται να 
βρίσκονται εκτός του περιγράμματος της κάλυψης του 
κτιρίου. Οι διατάξεις των παραγράφων 2 και 3 του άρ¬ 
θρου 3 και των 1 και 2 του άρθρου 4 του από 3/10-8-1987 
Π.Δ/τος (Δ' 749) δεν εφαρμόζονται. 

9. Στο τοπογραφικό διάγραμμα που υποβάλλεται για 
την έκδοση της άδειας δόμησης, αποτυπώνεται και η 
κατάσταση (συμπεριλαμβανομένης της βλάστησης) του 
κοινοχρήστου χώρου κατά το πρόσωπο του οικοπέδου, 
συσχετιζόμενη με τις προβλεπόμενες από την αρχιτε¬ 
κτονική μελέτη εισόδους στο οικόπεδο πεζών και οχη¬ 
μάτων. Εφόσον, κατά την κρίση της υπηρεσίας δόμησης, 
διαπιστώνεται ύπαρξη σημαντικής βλάστησης δένδρων, 
που πρέπει να διατηρηθεί, υποδεικνύεται η καταλληλό¬ 
τερη θέση των εισόδων, με τρόπο ώστε να μη θίγεται, 
πάντως, η δυνατότητα δόμησης του οικοπέδου. 

Άρθρο 6 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Ενέργειας και Κλιματι¬ 
κής Αλλαγής αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 27 Ιουνίου 2014 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΝΙΚΟΛΑΟΣ ΤΑΓΑΡΑΣ 

Α ΠΟΦΑΣΕ ΙΣ 

Αριθμ. 7241 (2) 

Τροποποίηση του εγκεκριμένου ρυμοτομικού σχεδίου 
πόλεως Λάρισας, με επανεπιβολή της ρυμοτομίας 
μεταξύ των Ο.Τ 231 και Ο.Τ. 232 στη συνοικία «Χα¬ 
ραυγή» του Δήμου Λαρισαίων». 

Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των αρθρ. 3, 186 και 283 του 
Ν. 3852/2010 «Νέα Αρχιτεκτονική της Αυτοδιοίκησης κλπ. 
(Καλλικράτης)» (Φ.Ε.Κ. 87Α'/2010) όπως τροποποιήθηκαν, 
συμπληρώθηκαν, αντικαταστάθηκαν, διορθώθηκαν και 
ισχύουν ως σήμερα. 

2. Το Π.Δ. 129/2010 (ΦΕΚ 222/27-12-2012 τ. Α') «Οργανι¬ 
σμός της Περιφέρειας Θεσσαλίας». 

3. Τις διατάξεις του Ν. Δ/τος της 17-7-1923 (ΦΕΚ 228/ 
Α716-8-1923) «περί σχεδίων πόλεων, κωμών και συ¬ 
νοικισμών του Κράτους και οικοδομής αυτών» όπως 
τροποποιήθηκαν, συμπληρώθηκαν, αντικαταστάθηκαν, 
διορθώθηκαν και ισχύουν ως σήμερα. 

4. Τις διατάξεις του Ν. 1337/1983 (ΦΕΚ 33/Α704-03-1983) 
όπως τροποποιήθηκαν, συμπληρώθηκαν, αντικαταστά- 
θηκαν, διορθώθηκαν και ισχύουν ως σήμερα. 

5. Τις διατάξεις των άρθρων 152 και 154 του Π. Δ/τος 
της 14/27.7.1999, (Φ.Ε.Κ. 580Δ'/1999) «Κώδικας Βασικής 
Πολεοδομικής Νομοθεσίας». 

6. Τις διατάξεις του άρθρου 29 του Ν. 2831/2000 
(Φ.Ε.Κ. 140Α'/2000) «Περί τροποποίησης των διατάξεων 
του Ν. 1577/1985 - Γ.Ο.Κ. και άλλες πολεοδομικές δια¬ 
τάξεις» όπως αντικαταστάθηκαν με το άρθρο 10 του 
Ν. 3044/2002, (Φ.Ε.Κ. 197Α'/2002) περί «Μεταφοράς συ- 
ντελεστού δομήσεως κ.λπ.». 

7. Τις διατάξεις τις παρ. 8 του άρθρου 4 του 
Ν. 2508/1997 όπως τροποποιήθηκαν, συμπληρώθηκαν, 
αντικαταστάθηκαν, διορθώθηκαν και ισχύουν ως σήμερα 

8. Τ ις διατάξεις του Ν. 4067/2012 «Νέος Οικοδομικός 
Κανονισμός» (Φ.Ε.Κ. 79/Α'/09-04-2012). 

9. Την Εγκ. 43511/161/55/13-6-1988 (Εγκ. 55/88) «Οδηγίες 
και προδιαγραφές για τροποποιήσεις, επεκτάσεις, ρυ¬ 
μοτομικών σχεδίων». 

10. Την Εγκ. 18894/6/5-5-2006 (Εγκ. 6/06) «Ασκηση αρ¬ 
μοδιοτήτων πολεοδομικού σχεδιασμού». 

11. Την Εγκ. 29829/14-06-2012 (Εγκ. 10/2012) «Αρμοδιότη¬ 
τες γνωμοδότησης ΣΥ.ΠΟ.Θ.Α. Περιφερειακών Ενοτήτων/ 
Περιφερειών για θέματα πολεοδομικού σχεδιασμού». 

12. Το ισχύον στην περιοχή εγκεκριμένο ρυμοτομικό 
σχέδιο, ένταξη στο σχέδιο πόλης με το από 4-1-1979 
Π.Δ/γμα (ΦΕΚ 121/Δ'/26-2-1979) περί «τροποποιήσεως 
και επεκτάσεως του ρυμοτομικού σχεδίου Λαρίσης και 
τροποποιήσεως ενίων, όρων και περιορισμών δομήσεως 
των οικοπέδων αυτού» και την αριθμ. 1668/28-3-1988 
απόφαση του Νομάρχη Λάρισας (ΦΕΚ 348/Δ'/10-5-1988) 
περί «έγκρισης της πολεοδομικής μελέτης αναθεώρησης 
του ρυμοτομικού σχεδίου Λάρισας στις πολεοδομικές 
ενότητες Β1, Β2, Β5, Γ5 και Γ6» (Ανθούπολη - Νεράιδα - 
Χαραυγή - Τούμπα - Αγία Βαρβάρα - Αβέρωφ), η οποία 
αναδημοσιεύθηκε στο ΦΕΚ 750/Δ723-7-1992. 

13. Την αριθμ. 5625/59708/28-9-2009 απόφαση του Γε¬ 
νικού Γραμματέα Περιφέρειας Θεσσαλίας με την οποία 
εγκρίθηκε το Γ.Π.Σ. Δήμου Λαρισαίων (ΦΕΚ 523/ΑΑΠ/ 
9.10.2009). 


14. Την αριθμ. 88/2007 απόφαση Διοικητικού Πρωτοδι¬ 
κείου Λάρισας (τμ. Β' τριμελές) με την οποία έγινε δεκτό 
αίτημα για άρση επιβληθείσας απαλλοτρίωσης στην 
ιδιοκτησία της Αικατερίνης Δερβένη, μεταξύ των Ο.Τ. 
231 και Ο.Τ. 232, εντός του εγκεκριμένου ρυμοτομικού 
σχεδίου του Δήμου Λαρισαίων. 

15. Την αριθμ. 1005/2007 απόφαση του Δημοτικού 
Συμβουλίου του Δήμου Λαρισαίων, σύμφωνα με την 
οποία αποφάσισε την μη τροποποίηση του εγκεκρι¬ 
μένου Ρυμοτομικού σχεδίου, με κατάργηση τμήματος 
οδού μεταξύ των Ο.Τ. 231 και Ο.Τ. 232, έπειτα από άρση 
απαλλοτρίωσης της ιδιοκτησίας της Αικατερίνης Δερ¬ 
βένη στην συνοικία Χαραυγή. 

16. Την αριθμ. 93/2008 απόφασή του Δημοτικού Συμ¬ 
βουλίου του Δήμου Λαρισαίων, με την οποία αποφά¬ 
σισε την αναμόρφωση του προϋπολογισμού του έτους 
2008, με την εγγραφή ποσού 57.641,97 ευρώ στον κωδικό 
40.7112.60005. 

17. Την αριθμ. 275/2008 απόφασά της Δημαρχιακής 
Επιτροπής του Δήμου Λαρισαίων, με την οποία ενέκρινε 
την διάθεση πίστωσης ποσού 57.641,97 ευρώ για την 
αγορά οικοπέδου της Αικατερίνης Δερβένη εμβαδού 
179,57 τ.μ. στη συνοικία Χαραυγή. 

18. Την αριθμ. 768/2008 απόφασή του Δημοτικού Συμ¬ 
βουλίου του Δήμου Λαρισαίων, με την οποία αποφάσισε 
ομόφωνα την έγκριση της καταβολής του ποσού των 
57.641.97 ευρώ στην Αικατερίνη Δερβένη, για την εξαγο¬ 
ρά της ιδιοκτησίας της εμβαδού 179,57 τ.μ. στη συνοικία 
Χαραυγή (μεταξύ των Ο.Τ. 231 και Ο.Τ. 232). 

19. Το αριθμ. 2472/18-3-2010 πωλητήριο συμβόλαιο της 
συμβολαιογράφου Φανής Γ. Ζέγκα - Χελιδώνη - Δημο¬ 
βέλη (τόμος 750, αρ. 48 Υποθ. Λάρισας), με το οποίο 
ολοκληρώθηκε η μεταβίβαση της ιδιοκτησίας της Αικα¬ 
τερίνης Δερβένη 179,57 τ.μ. στο Δήμο Λαρισαίων. 

20. Την αριθμ. 14/6-4-2011 απόφαση της Επιτροπής 
Ποιότητας Ζωής του Δήμου Λαρισαίων, σύμφωνα με την 
οποία εισηγήθηκε στο Δημοτικό Συμβούλιο την επανέ- 
γκριση του ρυμοτομικού σχεδίου πόλης Λάρισας, μεταξύ 
των Ο.Τ. 231 και Ο.Τ. 232, στη συνοικία Χαραυγή Λάρισας, 
σύμφωνα με το συνημμένο Τοπογραφικό Διάγραμμα, 
δεδομένου ότι έχει ολοκληρωθεί η διαδικασία αποζη¬ 
μίωσης της ιδιοκτησίας Αικατερίνης Δερβένη. 

21. Την αριθμ. 297/2011 απόφαση του Δημοτικού Συμ¬ 
βουλίου του Δήμου Λαρισαίων, με την οποία αποφάσισε 
ομόφωνα την επανέγκριση του ρυμοτομικού σχεδίου 
πόλης Λάρισας μεταξύ των Ο.Τ. 231 και Ο.Τ. 232, στη 
συνοικία Χαραυγή Λάρισας, σύμφωνα με το συνημμένο 
τοπογραφικό διάγραμμα, δεδομένου ότι έχει ολοκλη¬ 
ρωθεί η διαδικασία αποζημίωσης της ιδιοκτησίας της 
Αικατερίνης Δερβένη επιφάνειας 179, 57 τ.μ. 

22. Την αριθμ. 12046/12-11-2013 βεβαίωσή του Δήμου 
Λαρισαίων, με την οποία βεβαιώνει ότι δεν υποβλήθη¬ 
καν ενστάσεις μέσα στην νόμιμη προθεσμία κατά της 
297/2011 απόφασης Δημοτικού Συμβουλίου. 

23. Το Τοπογραφικό Διάγραμμα που συντάχθηκε από 
την Πολιτικό Μηχανικό Περιστερά Σοφία και συνοδεύει 
την αριθμ. 297/2011 απόφαση του Δ.Σ. Λάρισας και την 
από 13-11-2013 εισήγησή μας. 

24. Το αριθμ. 3625/29-12-2012 έγγραφο του Δήμου Λα- 
ρισαίων, με το οποίο διαβιβάστηκε στην Υπηρεσία μας 
ο φάκελος της προτεινόμενης ρύθμισης. 

25. Το αριθμ. 1991/12/13-11-2013 έγγραφο της Δ/νσης Πε¬ 
ριβάλλοντος και Χωρικού Σχεδιασμού της Περιφέρειας 

Θεσσαλίας προς το ΣΥ.ΠΟ.Θ.Α Π.Ε. Λάρισας, με το οποίο 
διαβιβάστηκε η από 13-11-2013 εισήγηση της υπηρεσίας 
και το Τοπογραφικό Διάγραμμα που τη συνοδεύει. 

26. Το απόσπασμα του Πρακτικού της 11ης Συνεδρία¬ 
σης του ΣΥΠΟΘΑ ΠΕ Λάρισας (Πράξη 60η), με το οποίο 
γνωμοδοτεί ομόφωνα υπέρ της έγκρισης της παραπάνω 
τροποποίησης. 

27. Το γεγονός ότι από τις κανονιστικές διατάξεις της 
παρούσας Απόφασης δεν προκαλείται δαπάνη σε βάρος 
του Κρατικού προϋπολογισμού και προϋπολογισμού του 
οικείου Ο.Τ.Α., επειδή: 

Με την Απόφαση που αναφέρεται στο 14ο σχετ., 
εντέλλεται η Διοίκηση να προβεί σε ρύθμιση του Πο- 
λεοδομικού καθεστώτος τμήματος της ιδιοκτησίας όπου 
διαπιστώνεται συνδρομή λόγων άρσης απαλλοτρίωσης. 

Σύμφωνα με τα οριζόμενα στην σχετική εγκύκλιο της 
ΔΠΣ\ΓΔΠ\ΥΠΕΧΩΔΕ (βλ. ανωτ. 10, τροποποιήσεις σχε¬ 
δίου πόλης, σε συμμόρφωση προς δικαστική απόφαση 
με την οποία επιβεβαιώνεται η αυτοδίκαια ανάκληση 
απαλλοτρίωσης ή αίρεται επιβληθείσα ρυμοτομική 
απαλλοτρίωση ή επιβληθέν βάρος σε ιδιοκτησία για 
κοινωφελή σκοπό μπορούν κατ’ εξαίρεση να εγκρίνονται 
με Απόφαση Νομάρχη και ήδη η σχετική αρμοδιότητα 
έχει μεταβιβαστεί στους αιρετούς Περιφερειάρχες με 
το Ιο σχετ.). 

Έχουν υποβληθεί τα δικαιολογητικά που ορίζει η εγκύ¬ 
κλιος 55/1988 και ο Ν. 4067/2012. 

Σύμφωνα με τις διατάξεις της παρ. 3 του άρθρου 32 
του Ν. 4067/2012, με την τροποποίηση του εγκεκριμένου 
ρυμοτομικού σχεδίου, επιτρέπεται η εκ νέου επιβολή 
της ανακληθείσας απαλλοτρίωσης για τον ίδιο σκοπό 
εφόσον συντρέχουν αθροιστικά οι ακόλουθες προϋπο¬ 
θέσεις: α) σοβαροί πολεοδομικοί λόγοι και β) πρόθεση 
και οικονομική δυνατότητα του οικείου δήμου για την 
άμεση καταβολή της προσήκουσας αποζημίωσης. 

Σύμφωνα με τις 1005/2007, 93/2008,768/2008,297/2011 
διατυπώνεται η πολεοδομική αναγκαιότητα διατήρησης 
της οδού μεταξύ των Ο.Τ. 231 και Ο.Τ. 232, του εγκε¬ 
κριμένου ρυμοτομικού σχεδίου Δήμου Λαρισαίων, στην 
συνοικία Χαραυγή. 

Σύμφωνα με το αριθμ. 2472/18-3-2010 πωλητήριο 
συμβόλαιο (19ο σχετ.) της συμβολαιογράφου Φανής Γ. 
Ζέγκα - Χελιδώνη - Δημοβέλη (τόμος 750, αρ. 48 Υποθ. 


Λάρισας), ολοκληρώθηκε η μεταβίβαση της ιδιοκτησίας 
της Αικατερίνης Δερβένη 179,57 τ.μ. στο Δήμο Λαρισαί- 
ων, αποφασίζουμε: 

1. Την έγκριση της τροποποίησης του εγκεκριμένου 
ρυμοτομικού σχεδίου του Δήμου Λαρισαίων μεταξύ των 
Ο.Τ. 231 και Ο.Τ. 232, στην πρώην ιδιοκτησία Αικατερίνης 
Δερβένη και νυν Δήμου Λαρισαίων, σε συμμόρφωση 
προς την αριθμ. 88/2007 απόφαση του Β' Τριμελούς 
τμήματος του Διοικητικού Πρωτοδικείου Λάρισας, για 
την άρση της απαλλοτρίωσης που επιβλήθηκε με το 
από 4-1-1979 Π.Δ/γμα (ΦΕΚ 121/Δ726-2-1979) περί «τρο- 
ποποιήσεως και επεκτάσεως του ρυμοτομικού σχεδίου 
Λαρίσης και τροποποιήσεως ενίων, όρων και περιορι¬ 
σμών δομήσεως των οικοπέδων αυτού» και την αριθμ. 
1668/28-3-1988 απόφαση του Νομάρχη Λάρισας (ΦΕΚ 
348/Δ'/10-5-1988) περί «έγκρισης της πολεοδομικής 
μελέτης αναθεώρησης του ρυμοτομικού σχεδίου Λά¬ 
ρισας στις πολεοδομικές ενότητες Β1, Β2, Β5, Γ5 και 
Γ6 (Ανθούπολη - Νεράιδα - Χαραυγή - Τούμπα - Αγία 
Βαρβάρα - Αβέρωφ), η οποία αναδημοσιεύθηκε στο 
ΦΕΚ 750/Δ723.7.1992 και την επανεπιβολή της με το 
χαρακτηρισμό της ιδιοκτησίας, επιφάνειας 179,57 τ.μ. ως 
κοινόχρηστο χώρο (δημοτική οδό) μεταξύ των Ο.Τ. 231 
και Ο.Τ. 232, όπως η παραπάνω ρύθμιση φαίνεται στο 
διάγραμμα κλίμακας 1:500 που συνοδεύει την παρούσα 
απόφαση. 

2. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Επιτρέπεται η υποβολή προσφυγής στον Γενικό Γραμ- 
ματέα Αποκεντρωμένης Διοίκησης Θεσσαλίας και Στε¬ 
ρεός Ελλάδας μέχρι συστάσεως της αυτοτελούς Υπη¬ 
ρεσίας εποπτείας ΟΤΑ (Ελεγκτής Νομιμότητας), μόνο 
για Παράβαση του Νόμου, σύμφωνα με τις διατάξεις 
227 του Ν. 3852/2010 (ΦΕΚ 87/Α72010) και σε προθεσμία 
δέκα πέντε (15) ημερών, από τη δημοσίευσή της ή την 
ανάρτησή της στο διαδίκτυο ή από την κοινοποίησή της 
ή αφού έλαβε γνώση αυτής. 

Η απόφαση αυτή με το σχεδιάγραμμα που τη συνο¬ 
δεύει να δημοσιευθεί στην Εφημερίδα της Κυβερνήσεως. 

Λάρισα, 20 Ιουνίου 2014 

Ο Περιφερειάρχης 
ΚΩΝΣΤΑΝΤΙΝΟΣ ΑΓΟΡΑΣΤΟΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 39% 

